Hubble ne-a oferit 26 de ani de observații remarcabile
Dar ce urmează oare?
În ultimii doi ani, i-am întrebat pe unii dintre cei mai fideli utilizatori,
susținători și personal al acestuia
ce așteptări cred că putem avea de la viitorul telescopului.
Acum, e timpul să le prezentăm răspunsurile
și speranțele pentru viitorul lui Hubble.
Treizeci de ani de acum încolo,
Hubble va fi ținut minte ca telescopul care ne-a transformat viziunea asupra Universului.
Deci cred că moștenirea acestuia e sigură. Ce mi se pare mult mai interesant este ce va face în continuare,
și ce baze va pune pentru telescopul James Webb?
Moștenirea lui Hubble nu poate fi pusă la îndoială
iar direcțiile de cercetare pe care le-a deschis
au avut deja un impact enorm asupra modului în care înțelegem Universul.
Vreau să spun, ne-a spus cât de bătrân e Universul,
ne-a spus cum arătau galaxiile timpurii.
Și a creat o întreagă gamă de imagini miraculoase
implicând întreaga populație în astronomie
într-un mod pe care nu l-am văzut cu nici un alt telescop din istoria omenirii.
Și a fost cel mai productiv telescop din istoria omenirii.
Dar, în loc să ne uităm la reușitele din trecutul lui Hubble,
e timpul să privim către viitor.
La ce ne-am putea aștepta de la telescop în viitor?
Un câmp major pe care Hubble nu l-a explorat încă
e studiul exoplanetelor
- planete care orbitează alte stele.
Planete pe care, atunci când Hubble a fost lansat,
nu le văzusem niciodată.
Acum există multe telescoape dedicate căutării acestor lumi extraterestre
din care au fost descoperite aproape 2000.
După ce sunt identificate,
Hubble joacă un rol esențial în a afla cum arată aceste planete:
Cât de calde sunt?
Din ce sunt făcute?
Câtă apă conțin?
Și multe astfel de întrebări.
Pentru că descoperim exoplanete noi atât de repede
și pentru că acest câmp de cercetare se mișcă atât de repede
planetele pe care le putem studia acum arată mult mai bine
chiar și decât acum câțiva ani
și asta va continua până la sfârșitul funcționării lui Hubble.
Deci, cu fiecare an
apar planete noi, și mai interesante, la care să ne uităm.
pe care nu le aveam anul trecut, ba nici măcar luna trecută!
Știți, rata de descoperiri este atât de excitantă.
Capacitățile spectrale pe care le are Hubble acum
sunt mult mai mari decât acum câțiva ani
ceea ce ne permite să ne punem niște întrebări spectaculoase:
Câtă apă este pe o planetă?
Putem potențial să cartografiem o planetă, chiar să comparăm o emisferă cu cealaltă.
Deci sunt multe întrebări științifice pe care le vom trata
care cred că vor lăsa lumea mască.
Exoplanetele studiate de Hubble,
deși nu sunt chiar vecini apropiați
sunt în interiorul galaxiei noastre.
Alte descoperiri vor putea fi găsite mult, mult mai departe
Hubble Deep Fields
sunt printre cele mai influente imagini pe care le-a luat până acum telescopul.
Dar Hubble poate privi și mai adânc în cosmos
folosind lentilele gravitaționale naturale ale Universului pentru a magnifica obiecte îndepărtate.
- ceva care este realizat acum prin programul Frontier Fields.
Vom studia locurile din cer
unde pot fi găsite cele mai masive obiecte din Univers,
chiar și roiurile cu un efect puternic de lentilă gravitațională.
Teoria generală a relativității a lui Einstein ne spune
că aceste obiecte masive îndoaie spațiul și timpul în jurul lor
Deci galaxiile din spatele acestor roiuri
vor părea mai luminoase și mai mari decât ar părea altfel.
Deci, în fine, funcționează ca niște telescoape naturale.
Așa că îl vom folosi pe Hubble
în combinație cu aceste telescoape naturale pentru a privi mai departe în Univers decât am putut vreodată până acum.
Ei bine, cu cât mergem mai în profunzime, cu atât mai bine.
Dacă putem avea un program
de a aprofunda aceste programe Hubble Deep Field
chiar și doar pe un singur petic de cer
doar să ne uităm mai departe și mai departe și mai departe,
până aproape de Big Bang,
mie mi se pare extraordinar
pentru că lucrul uimitor cu imaginile Hubble Deep Field este
că, atunci când ne-am uitat prima oară la ele, reacția a fost
după atâția ani în care am tot discutat despre cum se formează galaxiile astea.
vedem în sfârșit cum se formează.
Chiar putem s-o vedem, vedem o secvență temporală.
Vedem cum a evoluat odată cu trecerea timpului - pentru că trăim într-o mașină a timpului
Cred că ar fi minunat s-o putem extinde un pic mai mult
și, de asemenea, să ne uităm la medii diferite
Modul în care arată galaxiile în medii dense,
ceea ce noi numim roiuri galactice
în comparație cu câmpul deschis
Cred că Hubble mai poate încă face treabă bună în aceste două arii.
Deci Hubble mai are mult de muncă.
Au rămas multe de învățat, și multe întrebări noi pe care nici măcar nu ni le-am pus încă.
Și astronomii știu asta.
Sunt încă mii de astronomi așteptând o șansă să se folosească de Hubble pentru cercetarea lor,
avem de zece ori mai multe solicitări de a folosi telescopul decât putem acorda!
Hubble e în floarea vârstei.
Învățăm noi moduri de a-l utiliza,
nici măcar n-am trecut de suprafața a ceea ce putem face cu exoplanetele.
Avem această metodă nouă de a folosi lentilele gravitaționale pentru a mări Universul
în moduri care nu ne vor fi disponibile până la JWST
Învățăm lucruri noi despre populațiile stelare
Într-un fel, descoperirile de abia acum încep.
Încă odată, suntem în pragul unei noi generații de descoperiri științifice
Transcris de ESA/Hubble. Tradus de Ruxandra Vâlcu